**Antonia López González**, nada en Guareña, Badaxoz en 1967 é unha médica e investigadora de enfermidades tropicais, especialmente da enfermidade *Jorge Lobo* ou lobomicosis. É tamén unha cooperante, responsable e fundadora da ONG *Comité Ipiranga* de atención primaria a pacientes e investigación de enfermidades tropicais na rexión do Amazonas no Brasil. O equipo de profesionais sanitarios e da medicina desta ONG atende as persoas enfermas dentro dun barco-hospital que se despraza polo río Purus no Amazonas para poder deste xeito acceder ós poboados. Esta investigadora recibiu a Medalla de Estremadura en 2002.

Traxectoria
-----------

Antónia López González é médica especialista en Medicina tropical e técnica especialista en programas de saúde para a cooperación ao desenvolvemento. Ten formación en toxicomanías, drogodependencias e SIDA e é especialista en Hansenioloxía polo Instituto de Dermatoloxía tropical e veneraloxía "Alfredo da Mata" do Estado do Amazonas, onde foi tamén médica visitante.

Fundou e dirixiu o Programa de cooperación Iparanga, que máis tarde deu lugar a Asociación Comité Iparanga. En Togo creou e dirixiu o programa de cooperación para a saúde HULME. Foi tamén coordinadora do programa de Dermatoloxía sanitaria do Instituto de Dermatoloxía tropical Alfredo da Mata nos municipios da rexión amazónica de Lábreal, Canutama, Tapauá e Boca do Acre. Tamén participou nos traballos sobre a orientación sexual e drogradicción realizados pola Universidade do oeste do Estado do Paraná.

Antonia López foi directora da revista *Leucemia* da Facultade de Medicina da Universidade de Estremadura (1987-1990) e relatora en numerosos seminarios e congresos internacionais sobre enfermidades tropicais.

A súa dedicación á labor humanitaria, o seu compromiso social, a súa visión científica e a súa investigación levárona a publicar un libro sobre as enfermidades dermatolóxicas tropicais esquecidas de carácter endémico na rexión amazónica. Este libro foi dixitalizado pola biblioteca municipal de Guareña, a biblioteca Eugenio Frutos Cortés en 2008 e esta servindo como guía os e ás axentes de saúde da rexión, sendo actualmente unha referencia internacional.

É unha conferenciante habitual en congresos, seminarios e xuntanzas sobre as enfermidades tropicais en foros nacionais e internacionais. Foi presidenta da candidatura ao Parlamento Europeo da Agrupación de estudantes de Medicina do estado español en 1987.

Premios e recoñecementos
------------------------

Ademais da *Medalla de Estremadura* en 2002, recibiu outros recoñecementos honoríficos como o *Premio Cooperação e solidariedade de AFA-Prelazia-Brasil* en 2002, o *Premio de cooperación internacional Dereitos Humanos de Extremadura* no ano 2007, o *Premio de cooperación Enclave-92 USINA COSMOPOLIS-Brasil*, o Premio Culturas *2001* do Comité Estremeño contra o racismo, a xenofobia e a intolerancia ou a Medalla de ouro do Colexio de médicos de Badaxoz, 2014.

En 2010 recibiu o título de Cidadá Honoraria da localidade brasileira de Foz de Iguaçú polo seu labor de cooperación. En decembro de 2018 foi recoñecida como filla predilecta da súa localidade natal.

Notas
-----

1. ↑  "Asociación Comité Ipiranga". *fundacionio.org*. Arquivado dende o orixinal o 25 de febreiro de 2019. Consultado o 24 de febreiro de 2019.
2. 1 2  Guerra, José Luis (11 de novembro de 2012). "Antonia López González, médico y responsable de la oenegé Comité Ipiranga:"'Amo profundamente a Extremadura; la añoro todos los días; pero seguiré en el Amazonas"" [Antonia López González, médico e responsable da ONG Comité Ipiranga: "Amo profundamente Estremadura; teño morriña todos os días; pero seguirei no Amazonas."]. *La Crónica de Badajoz* (en castelán). Consultado o 24 de febreiro de 2019.
3. 1 2 3  Junta de Extremadura (30 de xullo de 2002). "DECRETO 98/2002, de 23 de julio, de concesión de la medalla de Extremadura a Dª Antonia López González.". *Diario Oficial de Extremadura* (88): 9941.
4. 1 2  "Antonia López González". *Biblioteca pública de Guareña* (en castelán). Arquivado dende o orixinal o 11 de xuño de 2013. Consultado o 24 de febreiro de 2019.
5. ↑  Antonia. López González, (2008). *Atlas : dermatopatología tropical : región amazónica brasileña*. Asociación Comité Ipiranga. OCLC 936546578.
6. ↑  "La Biblioteca digitaliza el Atlas Dermatopatología tropical de Antonia López". *radio Guareña* (en castelán). 20 de xaneiro de 2015. Consultado o 24 de febreiro de 2019.
7. ↑  Cortés, Lali (22 de xaneiro de 2018). "Biblioteca Eugenio Frutos: Atlas de Dermatología Tropical. Antonia López González.". *Biblioteca Eugenio Frutos*. Consultado o 24 de febreiro de 2019.
8. ↑  "La extremeña que quiere salud para todos". *Hoy* (en castelán). 29 de setembro de 2014. Consultado o 25 de febreiro de 2019.
9. ↑  "La doctora extremeña Antonia López González recibirá el título de Ciudadana Honoraria de Foz do Iguaçu (Brasil)". *20minutos.es* (en castelán). 26 de agosto de 2010. Consultado o 24 de febreiro de 2019.
10. ↑  "Antonia López González recoge su reconocimiento como Hija Predilecta de Guareña". *Radio Guareña*. 27 de decembro de 2018. Consultado o 24 de febreiro de 2019.

Véxase tamén
------------

### Ligazóns externas

* Información sobre a ONG Comité IpirangaArquivado 25 de febreiro de 2019 en Wayback Machine.

|  |  |
| --- | --- |
| Control de autoridades | 
* Wd: Q21496212
* BNE: XX4741124

 |